CELEX: 31982R3193
Language: el
Date: 1982-11-29 00:00:00
Title: Κανονισμός (EOK) αριθ. 3193/82 τής Επιτροπής τής 29ης Νοεμβρίου 1982 περί καθορισμού μέχρι ποιό βαθμό μπορεί νά δοθεί συνέχεια στίς αιτήσεις γιά τήν έκδοση πιστοποιητικών εξαγωγής πού υποβλήθηκαν τό Νοέμβριο τού 1982 γιά τά προϊόντα τού τομέα τού βοείου κρέατος πού μπορούν νά τύχουν ειδικής μεταχειρίσεως κατά τήν εισαγωγή σέ τρίτη χώρα

Avis juridique important

|

31982R3193

Κανονισμός (EOK) αριθ. 3193/82 τής Επιτροπής τής 29ης Νοεμβρίου 1982 περί καθορισμού μέχρι ποιό βαθμό μπορεί νά δοθεί συνέχεια στίς αιτήσεις γιά τήν έκδοση πιστοποιητικών εξαγωγής πού υποβλήθηκαν τό Νοέμβριο τού 1982 γιά τά προϊόντα τού τομέα τού βοείου κρέατος πού μπορούν νά τύχουν ειδικής μεταχειρίσεως κατά τήν εισαγωγή σέ τρίτη χώρα  

Επίσημη Εφημερίδα αριθ. L 338 της 30/11/1982 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 3193/82 ΤΗΣ ΕΠΙΤΡΟΠΗΣ  της 29ης Νοεμβρίου 1982  περί καθορισμού μέχρι ποιο βαθμό μπορεί να δοθεί συνέχεια στις αιτήσεις για την έκδοση πιστοποιητικών εξαγωγής που υποβλήθηκαν το Νοέμβριο του 1982 για τα προϊόντα του τομέα του βοείου κρέατος που μπορούν να τύχουν ειδικής μεταχειρίσεως κατά την εισαγωγή σε τρίτη χώρα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί ενισχύσεως κατά την εξαγωγή γεωργικών προϊόντων που μπορούν να τύχουν ειδικής μεταχειρίσεως κατά την εισαγωγή σε τρίτη χώρα (1), και ιδίως το άρθρο 1 παράγραφος 2,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από την πράξη προσχωρήσεως της Ελλάδας,  Εκτιμώντας:  ότι ο κανονισμός (ΕΟΚ) αριθ. 3066/82 της Επιτροπής της 18ης Νοεμβρίου 1982 περί εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως σε τρίτη χώρα (3) έχει προβλέψει ότι οι αιτήσεις πιστοποιητικών εξαγωγής θα μπορούσαν να κατατεθούν πριν από τις 24 Νοεμβρίου 1982 στο πλαίσιο του καθεστώτος που ισχύει δια του κανονισμού (ΕΟΚ) αριθ. 2973/79· ότι πρέπει, σύμφωνα με το άρθρο 15 παράγραφος 6 υπό γ του κανονισμού (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 1617/82 (5), να καθοριστεί μέχρι ποιο βαθμό μπορεί να δοθεί συνέχεια στις αιτήσεις αυτές·  ότι οι ποσότητες, για τις οποίες υποβλήθηκαν αιτήσεις πιστοποιητικών, είναι κατώτερες από τις διαθέσιμες· ότι οι αιτήσεις αυτές μπορούν, ως εκ τούτου, να ικανοποιηθούν πλήρως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι υποβαλλόμενες αιτήσεις πιστοποιητικών εξαγωγής για τα βόεια κρέατα, που προβλέπονται στον κανονισμό (ΕΟΚ) αριθ. 2973/79 υπό τους όρους που προβλέπονται από τον κανονισμό (ΕΟΚ) αριθ. 3066/82, θα ικανοποιηθούν πλήρως.  Άρθρο 2  Ο παρών κανονισμός αρχίζει να ισχύει στις 30 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 334 της 28. 12. 1979, σ. 8.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 323 της 19. 11. 1982, σ. 16.  (4) ΕΕ αριθ. L 241 της 13. 9. 1980, σ. 5.  (5) ΕΕ αριθ. L 180 της 24. 6. 1982, σ. 24.